
ΠΡΟΤΑΣΗ ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
σχετικά με την πρόταση για τον διορισμό του προέδρου της Ευρωπαϊκής Αρχής Τραπεζών
(N10-0004/2026 – C10‑0020/2026 – 2026/0802(NLE))
(Έγκριση)
Το Ευρωπαϊκό Κοινοβούλιο,
–	έχοντας υπόψη τον κατάλογο των επικρατέστερων υποψηφίων με τα κατάλληλα προσόντα για τη θέση του προέδρου της Ευρωπαϊκής Αρχής Τραπεζών που κατάρτισε το συμβούλιο εποπτών της,
–	έχοντας υπόψη την επιστολή του Συμβουλίου, της 4ης Φεβρουαρίου 2026, με την οποία προτείνεται ο François-Louis Michaud ως πρόεδρος της Ευρωπαϊκής Αρχής Τραπεζών (C10-0020/2021),
–	έχοντας υπόψη το άρθρο 48 παράγραφοι 2 και 2 του κανονισμού (EΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/EΚ και την κατάργηση της απόφασης αριθ. 2009/79/EΚ της Επιτροπής[footnoteRef:1], [1:  ΕΕ L 331 της 15.12.2010, σ. 12, ELI: http://data.europa.eu/eli/reg/2010/1093/oj.] 

–	έχοντας υπόψη το ψήφισμά του της 14ης Μαρτίου 2019 σχετικά με την ισορροπία των φύλων κατά τον διορισμό σε ενωσιακές θέσεις του οικονομικού και νομισματικού τομέα[footnoteRef:2], [2:  ΕΕ C 23 της 21.1.2021, σ. 105.] 

–	έχοντας υπόψη το ψήφισμά του της 16ης Ιανουαρίου 2020 σχετικά με τα θεσμικά όργανα και τους οργανισμούς της Οικονομικής και Νομισματικής Ένωσης: πρόληψη των συγκρούσεων συμφερόντων μετά την αποχώρηση από δημόσια υπηρεσία[footnoteRef:3], [3:  Κείμενα που εγκρίθηκαν, P9_TA(2020)0017.] 

–	έχοντας υπόψη το άρθρο 135 του Κανονισμού του,
–	έχοντας υπόψη την έκθεση της Επιτροπής Οικονομικής και Νομισματικής Πολιτικής (A10 0000/2026),
Α.	λαμβάνοντας υπόψη ότι ο σημερινός πρόεδρος της Ευρωπαϊκής Αρχής Τραπεζών παραιτήθηκε στις 31 Ιανουαρίου 2026·
Β.	λαμβάνοντας υπόψη ότι το άρθρο 48 παράγραφος 2 του κανονισμού (ΕΕ) αριθ. 1093/2010 προβλέπει ότι ο πρόεδρος της Ευρωπαϊκής Αρχής Τραπεζών επιλέγεται με κριτήρια τα προσόντα, τις ικανότητες, τις γνώσεις του για τα χρηματοπιστωτικά ιδρύματα και τις χρηματοπιστωτικές αγορές και την πείρα του όσον αφορά τη χρηματοπιστωτική εποπτεία και ρύθμιση, μετά από ανοικτή διαδικασία επιλογής η οποία τηρεί την αρχή της ισόρροπης εκπροσώπησης των φύλων·
Γ.	λαμβάνοντας υπόψη ότι, στις 4 Φεβρουαρίου 2026, το Συμβούλιο πρότεινε τον διορισμό, κατόπιν επιβεβαίωσης από το Κοινοβούλιο, του François-Louis Michaud ως προέδρου της Ευρωπαϊκής Αρχής Τραπεζών για θητεία πέντε ετών, σύμφωνα με το άρθρο 48 παράγραφος 2 και (3) του κανονισμού (ΕΕ) αριθ. 1093/2010·
Δ.	λαμβάνοντας υπόψη ότι, στις 25 Φεβρουαρίου 2026, η Επιτροπή Οικονομικής και Νομισματικής Πολιτικής πραγματοποίησε ακρόαση του François-Louis Michaud, κατά την οποία ο υποψήφιος προέβη σε εισαγωγική δήλωση και εν συνεχεία απάντησε σε ερωτήσεις των μελών της επιτροπής·
1.	[εγκρίνει/αρνείται να εγκρίνει] τον διορισμό του François-Louis Michaud ως προέδρου της Ευρωπαϊκής Αρχής Τραπεζών [και ζητεί την απόσυρση της πρότασης και την υποβολή νέας πρότασης]·
2.	αναθέτει στην Πρόεδρό του να διαβιβάσει την παρούσα απόφαση στο Συμβούλιο, στην Επιτροπή, στην Ευρωπαϊκή Αρχή Τραπεζών και στις κυβερνήσεις των κρατών μελών.

Η παρούσα έκθεση συντάχθηκε σε συνέχεια της άσκησης από την Επιτροπή Οικονομικής και Νομισματικής Πολιτικής των εξουσιών που ανατίθενται στο Κοινοβούλιο δυνάμει του κανονισμού (ΕΕ) αριθ. 1093/2010, και ιδίως του άρθρου 48, και σύμφωνα με τις καθιερωμένες διαδικασίες της Επιτροπής Οικονομικής και Νομισματικής Πολιτικής όσον αφορά τους διορισμούς σε κανονιστικά και εποπτικά όργανα στον οικονομικό και χρηματοπιστωτικό τομέα.

<FootprintIntro>Η εισηγήτρια δηλώνει, υπό την αποκλειστική της ευθύνη, ότι δεν έχει συμπεριλάβει στην έκθεσή της εισηγήσεις από εκπροσώπους συμφερόντων που εμπίπτουν στο πεδίο εφαρμογής της διοργανικής συμφωνίας για ένα υποχρεωτικό μητρώο διαφάνειας[footnoteRef:4] ή από εκπροσώπους δημόσιων αρχών τρίτων χωρών, συμπεριλαμβανομένων των διπλωματικών αποστολών και πρεσβειών τους, οι οποίες πρέπει να περιληφθούν στο παρόν παράρτημα δυνάμει του άρθρου 8 του παραρτήματος Ι του Κανονισμού.</FootprintIntro> [4:  Διοργανική συμφωνία, της 20ής Μαΐου 2021, μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για ένα υποχρεωτικό Μητρώο Διαφάνειας (ΕΕ L 207 της 11.6.2021, σ. 1, ELI: http://data.europa.eu/eli/agree_interinstit/2021/611/oj).] 

